open-index/open-wikipedia-markdown huggingface dataset:
জাতীয় হৃদরোগ ইনস্টিটিউট

**জাতীয় হৃদরোগ ইনস্টিটিউট** একটি সরকারি মেডিকেল কলেজ ও হাসপাতাল যা হৃদরোগীদের সব ধরনের স্বাস্থ্য সেবা প্রদান করে। এটি শেরেবাংলা নগর থানা, ঢাকায় অবস্থিত। এটি প্রান্তিক থেকে চূড়ান্ত স্বাস্থ্যসেবা দিয়ে থাকে।

## ইতিহাস
ক্রমবর্ধমান চাহিদা মেটানোর জন্য জাতীয় হৃদরোগ ইনস্টিটিউট ১৯৭৮ সালে রোগীদের সম্পূর্ণ কার্ডিয়াক যত্ন নিশ্চিত করার পাশাপাশি চিকিৎসক, নার্স এবং কারিগরি যন্ত্র সরবরাহের সাথে জড়িত প্রযুক্তিবিদদের প্রশিক্ষণের জন্য প্রতিষ্ঠিত হয়েছিল। জুলাই ১৯৮৮ সালে ইনস্টিটিউট পোস্ট গ্রাজুয়েট মেডিকেল কোর্স চালু করে 

## সমালোচনা
অক্টোবর ২০১৬ সালে, ঠিকাদাররা তাদের ঘুষ দিতে অস্বীকার করায়, হাসপাতালের নিওনেটাল ইন্টেন্সিভ কেয়ার ইউনিটে অক্সিজেন টিউব ইনস্টল করতে কর্মচারীদের বাধা দেওয়া হয়েছিল। 

## তথ্যসূত্র

বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকার হাসপাতাল
বিষয়শ্রেণী:১৯৭৮-এ প্রতিষ্ঠিত হাসপাতাল
বিষয়শ্রেণী:১৯৭৮-এ প্রতিষ্ঠিত সরকারি সংস্থা
বিষয়শ্রেণী:রক্ত সংবহনতন্ত্রের রোগ
বিষয়শ্রেণী:১৯৭৮-এ প্রতিষ্ঠিত সংগঠন
বিষয়শ্রেণী:বাংলাদেশের চিকিৎসা গবেষণা প্রতিষ্ঠান
বিশ্ববিদ্যালয় স্টেডিয়াম, তিরুবনন্তপুরম

**কেরালা বিশ্ববিদ্যালয় স্টেডিয়াম** একটি বহুমুখী স্টেডিয়াম, কেরালার তিরুবনন্তপুরমে অবস্থিত এবং প্রধানত ফুটবল ও অ্যাথলেটকের জন্য ব্যবহৃত হয়।কেরালায় প্রথম এই স্টেডিয়ামটিতে একদিনের আন্তর্জাতিক ক্রিকেট খেলার আয়োজন করা হয়।

কেরালা বিশ্ববিদ্যালয় হচ্ছে এই স্টেডিয়ামের মালিক এবং হায়দ্রাবাদের পূর্ববর্তী রাজ্যসরকারের রাজ্য দিওয়ান স্যার মির্জা কর্তৃক উদ্বোধন করা হয় ১৯৪০ সালে। মাঠটির ধারণ ক্ষমতা ২০,০০০ আসন। স্টেডিয়ামে রয়েছে জি. ভি. রাজা প্যাভিলিয়ন। ভারতীয় ঘরোয়া টিম কেরালার হোম গ্রাউন্ড হিসাবে ব্যবহৃত হয় ১৯৮০ সাল পর্যন্ত। মাঠটিতে ২টি একদিনের আন্তর্জাতিক খেলার আয়োজন করা হয়, স্বাগতিক ভারত একটিতে হারে এবং অপরটির কোন ফলাফল হয়নি।

এটি ছিল ২০১১-১২ আই-লীগ সেশনে চিরাগ ইউনাইটেড ক্লাব-এর হোম গ্রাউন্ড। 

## একদিনের আন্তর্জাতিক ক্রিকেট

এখন পর্যন্ত নিম্নের একদিনের আন্তর্জাতিক খেলাগুলো উক্ত মাঠে আয়োজন করা হয়।

## তথ্যসূত্র

## বহিঃসংযোগ
* Cricinfo Website - Ground Page
* cricketarchive Website - Ground Page
* Facebook

বিষয়শ্রেণী:Cricket grounds in Kerala
বিষয়শ্রেণী:Sports venues in Thiruvananthapuram
বিষয়শ্রেণী:Chirag United Club Kerala
বিষয়শ্রেণী:Football venues in India
বিষয়শ্রেণী:University sports venues in India
বিষয়শ্রেণী:1952 establishments in India
বিষয়শ্রেণী:Sports venues completed in 1940
বিষয়শ্রেণী:১৯৪০-এ ভারতে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
আহমেদ ইলিয়াস

**আহমেদ ইলিয়াস** হলেন একজন উর্দুভাষী বাংলাদেশি, যিনি উর্দু ভাষায় সাহিত্যচর্চা করে থাকেন ও বিহারিদের মানবাধিকার নিয়ে কাজ করে থাকেন। তিনি বেসরকারি সংস্থা আল ফালাহ বাংলাদেশের ব্যবস্থাপনা পরিচালক। সংস্থাটি বাংলাদেশে বসবাসকারী উর্দুভাষীদের মানবাধিকার নিয়ে কাজ করে থাকে। তিনি উর্দু সাহিত্যিক ফয়েজ আহমেদ ফয়েজের *লায়েল উন নাহার* নামের সাপ্তাহিক সংবাদপত্রে কাজ করেছেন।

## জীবনী
আহমেদ ইলিয়াস ১৯৩৪ সালে কলকাতায় জন্মগ্রহণ করেন। জন্মের পর মাকে হারান তিনি। জন্মের কিছু বছর পর তার বাবা সড়ক দুর্ঘটনায় নিহত হন।

দেশ ভাগের পর ১৯৫৩ সালে তিনি পাকাপাকিভাবে ঢাকায় চলে আসেন। ১৯৫২ সালের ভাষা আন্দোলন তাকে আকৃষ্ট করেছিল।
তৎকালীন পাকিস্তান সরকার রবীন্দ্রসঙ্গীত নিষিদ্ধ করলে তিনি এর বিরুদ্ধে অবস্থান নেন।

তার কর্মজীবন শুরু হয় জিওলজিকাল সার্ভে অব পাকিস্তানে। প্রগতিশীল ধ্যানধারণার অধিকারী হবার দরুন তিনি চাকরিটি ছেড়ে দেন ও জাতীয় প্রেস ক্লাবে চাকরি নেন। ১৯৬৪ সালে তিনি উর্দু ভাষার সংবাদপত্র *পাশবন* এ যোগ দেন। তিনি উর্দু সাহিত্যিক ফয়েজ আহমেদ ফয়েজের *লায়েল উন নাহার* নামের সাপ্তাহিক সংবাদপত্রের ঢাকা প্রতিনিধি হিসেবে কাজ করেছেন। ১৯৭০ সালে তিনি পত্রিকাটির সম্পাদনা পর্ষদে যুক্ত হন।

১৯৭১ সালে বাংলাদেশ স্বাধীন হবার পর তিনি এদেশ ত্যাগ করেন নি। ১৯৭২ সালে দিল্লিতে অনুষ্ঠিত বিশ্ব উর্দু সম্মেলনে বাংলাদেশের একমাত্র প্রতিনিধি ছিলেন তিনি। ১৯৭৩ সালে তিনি হিড বাংলাদেশ নামের এক বেসরকারি সংস্থায় যোগ দেন। সংস্থাটি আটকে পড়া পাকিস্তানীদের অধিকার নিয়ে কাজ কর‍ত। ১৯৮১ সালে তিনি আল ফালাহ বাংলাদেশ নামের একটি বেসরকারি সংস্থা প্রতিষ্ঠা করেন।

আহমেদ ইলিয়াস বাঙালি-অবাঙালি, সব ধরনের যুদ্ধাপরাধীদের বিচারের স্বপক্ষে। তিনি বিহারিদের বাংলাদেশি ভোটার তালিকায় অন্তর্ভুক্তিকরণ ও তাদের বাংলাদেশি নাগরিকত্ব লাভে অবদান রেখেছেন। তার তত্ত্বাবধায়নে দশজন বিহারি যুবক উচ্চ আদালতে তাদের ভোটাধিকার ও নাগরিকত্ব অধিকার লাভের জন্য গিয়েছিল। সেই ধারাবাহিকতায় আটকে পড়া পাকিস্তানীরা এদেশের নাগরিকত্ব ও ভোটাধিকার লাভ করে।

এছাড়াও, তিনি বাংলাদেশে উর্দু ভাষা ও সাহিত্য পুনরুজ্জীবিত করতে কাজ করছেন। তিনি তার এই কাজে সাথে পেয়েছেন কামাল লোহানী ও আসাদ চৌধুরীর মত ব্যক্তিদের।

এপর্যন্ত ৬ টি কাব্যগ্রন্থ প্রকাশিত হয়েছে তার। তিনি আটকে পড়া পাকিস্তানীদের নিয়ে *বিহারি:ইন্ডিয়ান এমিগ্রিস ইন বাংলাদেশ* নামের একটি গবেষণা গ্রন্থ রচনা করেন। তার রচিত কাব্যগ্রন্থে বাংলাদেশে আটকে পড়া পাকিস্তানীদের দুর্দশার কথা ফুটে উঠেছে। *দরিদা*, *আয়নে-রেয* প্রভৃতি কাব্যগ্রন্থে এর নজির দেখা যায়।

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:উর্দুভাষী বাংলাদেশী ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী মানবাধিকার কর্মী
বিষয়শ্রেণী:উর্দু কবি
শাহীনুর পাশা চৌধুরী

**শাহীনূর পাশা চৌধুরী** (**জন্ম:** ১৯৬৯)একজন বাংলাদেশি রাজনীতিবিদ যিনি সুনামগঞ্জ-৩ আসনের সাবেক সংসদ সদস্য।

## জন্ম ও প্রথমিক জীবন
শাহীনূর পাশা চৌধুরী ১৯৮৫ সালে সিলেটের জামিয়া কাসিমুল উলুম দরগাহে হজরত শাহজালাল (রহ.) থেকে দাওরায়ে হাদিস পাশ করেন। সিলেটের রাজা জি.সি (গিরীশ চন্দ্র) হাইস্কুল থেকে ১৯৮৭ সালে এইচএসসি পাশ করেন। মুরারিচাঁদ কলেজে থেকে ১৯৮৯ সালে এইচএসসি ও ডিগ্রী পাশ করে ঢাকা বিশ্ববিদ্যালয় থেকে ১৯৯৪ সালে এমএ পাশ করেন। এর পর সিলেট ল'কলেজ থেকে ১৯৯৬ সালে এলএলবি অর্জন করেন।

## কর্মজীবন
শাহীনূর পাশা চৌধুরী সিলেট থেকে প্রকাশিত সাহিত্য সংস্কৃতি বিষয়ক পত্রিকা *মাসিক তৌহিদী পরিক্রমা*’র সম্পাদক এবং জামিয়া দারুল কুরআন সিলেটের প্রতিষ্ঠাতা পরিচালক।

### রাজনৈতিক জীবন
শাহীনূর পাশা চৌধুরী ১৯৯১ সালে রাজনৈতিক জীবনের শুরু করেন। তিনি ছিলেন ছাত্র জমিয়তের কেন্দ্রীয় সাধারণ সম্পাদক। তিনি জমিয়তে উলামায়ে ইসলাম বাংলাদেশের কেন্দ্রীয় সহ-সভাপতি ও সুনামগঞ্জ জেলা সভাপতি ছিলেন। 

২০০৫ সালের সুনামগঞ্জ-৩ আসনের উপনির্বাচনে তিনি চারদলীয় জোট প্রার্থী হিসেবে ধানের শীষ প্রতীকে সংসদ সদস্য নির্বাচিত হন।

১৬ ডিসেম্বর ২০২৪ সালে তিনি বাংলা‌দেশ খেলাফত মজ‌লি‌সে যোগদান করেন। বাংলাদেশ জামায়াতে ইসলামীর নেতৃত্বে গঠিত ১১ দলীয় জোটের প্রার্থী হিসেবে তিনি ২০২৬ সালের ত্রয়োদশ জাতীয় সংসদ নির্বাচনে রিক্সা মার্কা নিয়ে অংশগ্রহণ করে জামানত হারান।

## তথ্যসূত্র
### উদ্ধৃতি

### গ্রন্থপঞ্জি
*

বিষয়শ্রেণী:জীবিত ব্যক্তি
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:দেওবন্দি ব্যক্তি
বিষয়শ্রেণী:জামেয়া দরগাহ সিলেটের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:সিলেট বিভাগের ইসলামি ব্যক্তিত্ব
বিষয়শ্রেণী:বাঙালি আলেম
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:তৃণমূল বিএনপির সাবেক রাজনীতিবিদ
বিষয়শ্রেণী:হেফাজতে ইসলাম বাংলাদেশের নেতা
বিষয়শ্রেণী:বাংলাদেশ খেলাফত মজলিসের রাজনীতিবিদ
বিষয়শ্রেণী:১৯৬৯-এ জন্ম
বিষয়শ্রেণী:জমিয়তে উলামায়ে ইসলাম বাংলাদেশের সাবেক রাজনীতিবিদ
বিষয়শ্রেণী:সিলেট জেলার আইনজীবী
বিষয়শ্রেণী:রাজা গিরিশচন্দ্র হাই স্কুলের প্রাক্তন শিক্ষার্থী
পটলা

**পটলা** বাংলা সাহিত্যের একটি জনপ্রিয় কাল্পনিক চরিত্র যার সৃষ্টিকর্তা সাহিত্যিক শক্তিপদ রাজগুরু। পটলার বেশিরভাগ গল্প শুকতারা ও কিশোর ভারতী পত্রিকায় প্রকাশিত। লেখক মূলত ছোটদের জন্য পটলা সিরিজের অসংখ্য গল্প ও উপন্যাস লিখেছেন। প্রতিটি গল্পই হাস্যরস ও এডভেঞ্চারমূলক।

## চরিত্র
পটলা সিরিজের গল্পে শহরের পাড়ায় পাড়ায় তরুণদের ক্লাব-সংস্কৃতি খুব সুন্দরভাবে চিত্রায়িত করেছেন লেখক। পটলার আসল নাম অনেক জায়গায় বর্ণিত আছে সুভাষ। সে তোতলা ও পঞ্চপাণ্ডব ক্লাবের সেক্রেটারি। তার ঠাকুমার অঢেল টাকার দৌলতে তাদের ক্লাব চলে রমরমিয়ে। তার অন্য বন্ধুরা হল হোঁৎকা, কুমড়ো-ব্যবসায়ী পরিবারের গোবরা ওরফে গোবর্ধন, সঙ্গীতপ্রেমিক ফটিক এবং সমী অর্থাৎ গল্পের কথক নিজে। দলের সবচেয়ে শক্তিমান ও সাহসী সদস্য হোঁতকা। অনেক গল্পে তার পরিবর্তে গদাই নামক চরিত্রের সৃষ্টি করেছেন লেখক। পটলাকে সুখে থাকতে ভুতে কিলোয়, অর্থাৎ অভিনব মতলব বার করে বা ক্লাবের নানান কাজের সূত্রে পটলা বা পটল নানা বিপাকে পড়ে তবে উদ্ধার হয়ে যায়। রাজ্যের বাইরে নানা অভিযানে পটলা ও তার বন্ধুরা বিভিন্ন সময় গেছে ও দুষ্টচক্রকে সায়েস্তা করেছে।
## কাহিনীসমূহ
দে' জ পাবলিশিং থেকে প্রকাশিত পটলা সমগ্র ১ ও ২ এ পটলার গল্পগুলো আছে।

**পটলা সমগ্র ১**

* পটলার বনভ্রমন
* কলা প্রতিযোগিতা ও পটলা
* হোঁৎকার দেবসেবা
* পটলার অদৃশ্য বন্ধু
* শ্রী কামড় বাবা
* কেঁচো খুঁড়তে কেউটে
* হোঁৎকাদার সেবাব্রত
* বরযাত্রী হোঁৎকা
* পটলার কারসাজি
* পটলার ভোটরঙ্গ
* অদৃশ্য বন্ধু
* পটলার নাট্যচর্চা
* হোঁৎকার কোঁৎকা
* ললিত চ্যালেঞ্জ শিল্ড
* নসুমামার কেরামতি
* পটলার পক্ষীপ্রেম
* কেষ্ট মামার কীর্তি
* মুখোশ
* সুন্দরবনের শয়তান

**পটলা সমগ্র ২**

* পটলার বসন্তোৎসব
* পটলার ম্যাজিক
* দীপক রাগ ও ফটিকচন্দর
* পটলার সুমতি
* পটলার সঙ্গীত সাধনা
* পটলার দেবদর্শন
* পটলাকে নিয়ে প্রবলেম
* লক্ষ্যভেদ
* হোঁৎকার বুদ্ধি
* কুষ্মাণ্ড মাহাত্ম্য
* পটলার ভবিষ্যৎ
* পটলার জলসা
* ইটের বদলে পাটকেল
* পটলা ও রামছাগল
* পিকনিক
* পটলার বৃক্ষরোপণ উৎসব
* পটলার ভ্রমণ
* পটলার ইন্দ্রজাল
* পটলার আইডিয়া
* পটলার অগ্নিপরীক্ষা
* লঙ্কাদহন পালা

## তথ্যসূত্র

বিষয়শ্রেণী:কল্পকাহিনীর চরিত্র
বিষয়শ্রেণী:কাল্পনিক বাঙালি ব্যক্তি
নীলমণি ঠাকুর

**নীলমণি ঠাকুর** (১৭২১ — ১৭৯১) একজন বাঙালী উদ্যোগপতি ও জোড়াসাঁকো ঠাকুর পরিবার অন্যতম আদিপুরুষ।

## জীবন
নীলমণি কলকাতা, গোবিন্দপুরে জন্মগ্রহণ করেন। পিতার নাম জয়রাম ঠাকুর। আদিনিবাস ছিল যশোহরের বারোপাড়া। জয়রাম পাথুরিয়াঘাটায় বাড়ি করেন। ইস্ট ইন্ডিয়া কোম্পানীর কাজ করে নীলমণির পিতা ও পিতামহ প্রচুর সম্পদ আহরণ করেন। ১৭৬৫ সালে নীলমণি কোম্পানীর দেওয়ান নিযুক্ত হন ও রাজস্ব আদায়ে নতুন বন্দোবস্ত করায় উড়িষ্যার কালেকটরের সেরেস্তাদারের পদ পান। ভ্রাতৃবিবাদের ফলে নীলমণি পৈতৃক বাড়ি পরিত্যাগ করে জোড়াসাঁকো ঠাকুরবাড়ি বাড়ি স্থাপন করেন। কলিকাতার তদানীন্তন ধনী ও শেঠ বংশীয় বৈষ্ণবদাস শেঠ মহাশয় নীলমণি ঠাকুরকে এই জমি দান করেছিলেন।

তার তিন ছেলে ছিল, রামলোচন ঠাকুর (১৭৫২-১৮০৪), রামমণি ঠাকুর (১৭৫৯-১৮৩৩) এবং রামবুল্লভ ঠাকুর (১৭৬৭-১৮২৪)। রামমণি ঠাকুরের তিন পুত্র হয়েছিল, রাধানাথ, দ্বারকানাথ ও রমানাথ ঠাকুর। রামলোচন ঠাকুরের কোন ছেলে ছিল না, তাই তিনি তার ভাই রামমণির দ্বিতীয় পুত্র, দ্বারকানাথ ঠাকুরকে দত্তক নিয়েছিলেন, যিনি পরে অনেক খ্যাতি অর্জন করেছিলেন।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৭৯১-এ মৃত্যু
বিষয়শ্রেণী:ঠাকুর পরিবার
বিষয়শ্রেণী:কলকাতার ব্যক্তি
বিষয়শ্রেণী:১৭২১-এ জন্ম
বিষয়শ্রেণী:বাঙালি হিন্দু
বিষয়শ্রেণী:১৮শ শতাব্দীর বাঙালি
বিষয়শ্রেণী:পশ্চিমবঙ্গের ব্যবসায়ী
জ্যাসউইক টেলর

**জ্যাসউইক অসি টেলর** (; জন্ম: ৩ জানুয়ারি, ১৯৩২ - মৃত্যু : ১৩ নভেম্বর, ১৯৯৯) ত্রিনিদাদ ও টোবাগোর পোর্ট অব স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৫৯ সময়কালে ওয়েস্ট ইন্ডিজের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও ডানহাতে নিচেরসারিতে কার্যকরী ব্যাটিংশৈলী উপস্থাপন করেছেন **জ্যাসউইক টেলর**।

## প্রথম-শ্রেণীর ক্রিকেট
১৯৫৩-৫৪ মৌসুম থেকে ১৯৫৯-৬০ মৌসুম পর্যন্ত জ্যাসউইক টেলরের প্রথম-শ্রেণীর খেলোয়াড়ী জীবন চলমান ছিল। হাল্কা-পাতলা গড়নের অধিকারী হলেও শক্তমানের প্রাণবন্ত ফাস্ট বোলার ছিলেন। খেলোয়াড়ী জীবনের শুরুতেই পিঠের ব্যথায় আক্রান্ত হন। ত্রিনিদাদের পক্ষে মাত্র পাঁচটি প্রথম-শ্রেণীর খেলায় অংশগ্রহণের পরপরই ওয়েস্ট ইন্ডিজ দলের পক্ষে খেলার জন্যে আমন্ত্রণ বার্তা পান।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট খেলার অধিকারী ছিলেন জ্যাসউইক টেলর। ২৬ মার্চ, ১৯৫৮ তারিখে পোর্ট অব স্পেনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে জ্যাসউইক টেলরের। একই দলের বিপক্ষে করাচীতে ২০ ফেব্রুয়ারি, ১৯৫৯ তারিখে সর্বশেষ টেস্টে অংশ নেন তিনি।

১৯৫৭-৫৮ মৌসুমে পাকিস্তান দল ওয়েস্ট ইন্ডিজ গমন করে। ১৯৫৮ সালে কুইন্স পার্ক ওভালে সফরকারী পাকিস্তানের বিপক্ষে সিরিজের চূড়ান্ত টেস্টে অংশ নেন। রয় গিলক্রিস্টের সাত ওভার পরপরই গোড়ালির আঘাতে কাবু হবার প্রেক্ষিতে ৩৬.৫ ওভার বোলিং যথেষ্ট উদ্যমতার সাথে সম্পন্ন করেন। এর স্বীকৃতিস্বরূপ ৫/১০৯ বোলিং পরিসংখ্যান দাঁড় করান। পোর্ট অব স্পেনে অনুষ্ঠিত অভিষেক ঘটা ঐ টেস্টে সফরকারী পাকিস্তানের প্রথম ইনিংসে পাঁচ-উইকেট লাভের বিরল কৃতিত্ব অর্জন করেন।

## ভারত গমন, ১৯৫৮-৫৯
১৯৫৮-৫৯ মৌসুমে ভারত ও পাকিস্তানে ফিরতি সফরে অবশ্যম্ভাবী যুক্ত হন। এ পর্যায়ে রয় গিলক্রিস্টের সাথে নতুন বলের জুটি গড়েন। ওয়েস হলের চেয়ে এগিয়ে ছিলেন। তবে, শেষমুহুর্তে ফ্রাঙ্ক ওরেলের নাম প্রত্যাহার করে নেয়ার ফলে চমৎকার ফাস্ট বোলার হিসেবে ওয়েস হলের অন্তর্ভুক্তি ঘটে। এরফলে পাঁচ টেস্টের মধ্যে দুই টেস্টে অংশ নিতে পেরেছিলেন তিনি। ভারতে গিলক্রিস্টের আহত হওয়া এবং শৃঙ্খলাভঙ্গের কারণে রয় গিলক্রিস্টকে দেশে ফেরৎ পাঠানোর ফলে পাকিস্তানের বিপক্ষে খেলার সুযোগ পেয়েছিলেন তিনি। এ সফরে ১৮.৩১ গড়ে ৩৫ উইকেট দখল করেন তিনি।

১৩ নভেম্বর, ১৯৯৯ তারিখে ৬৭ বছর বয়সে ত্রিনিদাদের পোর্ট অব স্পেনে জ্যাসউইক টেলরের দেহাবসান ঘটে।

## তথ্যসূত্র

## আরও দেখুন
* ল্যান্স গিবস
* ইস্টন ম্যাকমরিস
* ওয়েস্ট ইন্ডিয়ান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৩২-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:পোর্ট অব স্পেনের ব্যক্তিত্ব
শিলং বিমানবন্দর

**শিলং বিমানবন্দর** (আইএটিএ: এসএলএল, আইসিএও: ভিইবিআই) উমরুই বিমানবন্দর নামেও পরিচিত, এটি ভারতের মেঘালয় রাজ্যের শীলং থেকে ৩০ কিলোমিটার (১৯ মাইল) দূরে উমরুই অবস্থিত একটি বেসামরিক বিমানবন্দর।

## ইতিহাস
বিমানবন্দরটি ১৯৬০-এর দশকের মাঝামাঝি সময়ে নির্মিত হয়েছিল এবং ১৯৭০-এর দশকের মাঝামাঝি সময়ে এটি কার্যকর হয়েছিল। ২০০৯ সালে এয়ারপোর্ট সম্প্রসারণের জন্য ভূমি পরিমাপ ২২৪.১৬ একর জমি অধিগ্রহণ করা হয়। কাজটি জুন ২০০৯ সালে শুরু হয় এবং ২০১০ সালের মে মাসে সম্পন্ন হয়। ৩০ কোটি টাকা ব্যয়ে নির্মিত নতুন টার্মিনাল ভবন জুন ২০১১ সালে উদ্বোধন করা হয়।

## সম্প্রসারণ
ভারতীয় বিমানবন্দর কর্তৃপক্ষ (এএআই) বিমানবন্দরটির আরও সম্প্রসারণের জন্য জমি বরাদ্দ করেছে। অপারেশন সহজতর করার জন্য এটিআর-৪২ বিমানকে ধারণে সক্ষম ৬,০০০ ফুট রানওয়েটি বোয়িং ৭৩৭ এবং এয়ারবাস এ৩২০-এর মতো বড় জেট বিমান পরিচালনায় সক্ষম করতে প্রায় ৮,০০০ ফুট পর্যন্ত বাড়ানো হবে। একই সাথে দুটি জেট বিমান রাখার জন্য অ্যাপ্রন এবং একটি রিফিউলিং স্টেশন নির্মিত হবে।
## টার্মিনাল ভবন
১০০ জন যাত্রী ধারণ ক্ষমতা সম্পন্ন  একটি টার্মিনাল ভবন, গাড়ি রাখার স্থান এবং একটি ফায়ার স্টেশন সহ এয়ার ট্রাফিক কন্ট্রোল টাওয়ার রয়েছে বিমানবন্দরে।

## রানওয়ে
বিমানবন্দরের  রানওয়ে একটি  দীর্ঘ ট্যাক্সিওয়ার দ্বারা  অ্যাপ্রনের সাথে সংযুক্ত করা হয়েছে। অ্যাপ্রনটিতে একই সময়ে দুটি এটিআর ৭২ উড়োজাহাজ অবস্থান করতে পারে।

## বিমানসংস্থা এবং গন্তব্যস্থল

## ছবি

File:Water_canon_salute_to_first_ATR72_flight_at_Shillong_airport.jpg|বিমানবন্দরে প্রথম এটিআর ৭২ উড়ানকে জলকামান দ্বারা শুভেচ্ছা জানানো হচ্ছে।


## তথ্যসূত্র

## বহিঃসংযোগ
*Official site at the Airports Authority of India
*

বিষয়শ্রেণী:মেঘালয়ের বিমানবন্দর
বিষয়শ্রেণী:ভারতীয় বিমানবাহিনীর ঘাঁটি
বিষয়শ্রেণী:২০শ শতাব্দীতে ভারতের স্থাপত্য
অ্যাসগার্ড (কমিক্স)

**অ্যাসগার্ড** হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত একটি কাল্পনিক জগৎ এবং এটির রাজধানী শহর। কাল্পনিক জগৎটি নর্স পুরাণ থেকে একই নামের জগৎ এর উপর ভিত্তি করে নির্মিত এবং পুরাণটি থেকে অভিযোজন করা অ্যাসগার্ডিয়ান ও অন্যান্য সত্তাদের বাসস্থান। অ্যাসগার্ড প্রথমবারের জন্য স্ট্যান লি, ল্যারি লিবার এবং জ্যাক কার্বি কর্তৃক *টেইলস অফ অ্যাসগার্ড #৮৩* (অক্টোবর ১৯৬২)-এ আবির্ভূত হয় এবং মার্ভেল কমিক্সের সুপারহিরো থর এর কেন্দ্রিত কাহিনিতে স্পষ্টভাবে বৈশিষ্ট্য করে।

অ্যাসগার্ড বিভিন্ন প্রকারের মিডিয়া অভিযোজনে প্রদর্শিত হয়, যার মধ্যে ২০১১ সালের মার্ভেল সিনেম্যাটিক ইউনিভার্স চলচ্চিত্র *[[থর (চলচ্চিত্র)|থর]]* এবং এটির অনুবর্তী চলচ্চিত্র *[[থর: দ্য ডার্ক ওয়ার্ল্ড]]* (২০১৩) ও *[[থর: র‌্যাগনারক]]* (২০১৭)। এছাড়াও, একই মহাবিশ্বের চলচ্চিত্র *[[অ্যাভেঞ্জার্স: এজ অব আলট্রন]]* (২০১৫) ও *[[অ্যাভেঞ্জার্স: এন্ডগেম]]*।

## তথ্যসূত্র

## বহিঃসংযোগ
* 
* মার্ভেল ডেটাবেজ উইকি-তে অ্যাসগার্ড
* মার্ভেল অভিধানে অ্যাসগার্ড
* https://marvelcinematicdatabase.fandom.com/wiki/Nine_Realms

বিষয়শ্রেণী:মার্ভেল কমিক্স অবস্থান
বিভাগ

**বিভাগ** হচ্ছে প্রশাসনিক বিভাগের একটি ধরন। এটি সাধারণত এশিয়া এবং আফ্রিকার কিছু দেশের পাশাপাশি ইংল্যান্ডে উপ-বিভাগ হিসেবে লক্ষ্য করা যায়।

## প্রশাসনিক বিভাগ

## বাংলাদেশ
বাংলাদেশ মোট আটটি প্রধান প্রশাসনিক অঞ্চলে বিভক্ত রয়েছে, যাদেরকে বিভাগ হিসেবে অভিহিত করা হয়। বর্তমানে বিদ্যমান প্রতিতি বিভাগের নাম উক্ত অঞ্চলের প্রধান শহরের নামানুসারে নামকরণ করা হয়েছে।

## ইংল্যান্ড
ইংল্যান্ডের হান্ড্রেড এবং ওয়াপেনটেকের (ইংল্যান্ডের ঐতিহাসিক কাউন্টিগুলো) কিছু অংশ বিভাগে বিভক্ত ছিল। এছাড়াও লন্ডন শহরের বেশ কয়েকটি ওয়ার্ড দুটি বিভাগে বিভক্ত রয়েছে অথবা ছিল।

## ভারত
ভারত সর্বমোট ২৮টি রাজ্য ও ৮টি কেন্দ্রশাসিত অঞ্চল নিয়ে গঠিত, যা আবার বেশ কিছু বিভাগে বিভক্ত। উত্তরপ্রদেশ রাজ্যটি সর্বোচ্চ ১৮টি বিভাগে বিভক্ত।

বিষয়শ্রেণী:দেশের প্রশাসনিক উপবিভাগের ধরন
অবতার (২০১৯-এর চলচ্চিত্র)

***অবতার*** হল ২০১৯ সালের একটি বাংলাদেশি চলচ্চিত্র, যেটিতে অভিনয় করেছেন মাহিয়া মাহি, জেএইচ রুশো, আমিন খান, মিশা সওদাগর, রাইসুল ইসলাম আসাদসহ আরো অনেকে অভিনয় করেন।

## অভিনয়ে

* মাহিয়া মাহি
* জেএইচ রুশো
* আমিন খান
* মিশা সওদাগর
* রাইসুল ইসলাম আসাদ
* শিবা সানু
* সুব্রত
* সুস্মিতা সিনহা
* শিল্পী সরকার অপু
* মিলন ভট্ট

## নির্মাণ

২০১৭ সালের ডিসেম্বরে চলচ্চিত্রটির চিত্রগ্রহণ শুরু হয় এবং ২০১৮ সালের ডিসেম্বরে তা শেষ হয়। ২০১৯ সালের ১৯ মার্চ চলচ্চিত্রটি সেন্সর বোর্ড থেকে বিনাকর্তনে ছাড়পত্র লাভ করে।

## মুক্তি
চলচ্চিত্রটির মুক্তির তারিখ ২০১৯ সালের ১৯ জুলাই শুরুতে নির্ধারণ করা হয়েছিল। পরে সে তারিখ পরিবর্তন করা হয় এবং ২০১৯ সালের ১৩ সেপ্টেম্বর চলচ্চিত্রটি মুক্তি পায়। চলচ্চিত্রটি মুক্তির পর চলচ্চিত্রটির অভিনেতা আমিন খান *[[যুগান্তর]]* পত্রিকায় এক সাক্ষাৎকারে হ্যাকিংয়ের মাধ্যমে সামাজিক যোগাযোগমাধ্যমে চলচ্চিত্রটির প্রচারণায় প্রতিবন্ধকতা সৃষ্টি করা হয়েছে বলে দাবি করেন।

## তথ্যসূত্র

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৯-এর চলচ্চিত্র
ন্যাশনাল ক্রিকেট গ্রাউন্ড

**ন্যাশনাল ক্রিকেট গ্রাউন্ড** যা **এনসিজি** নামেও পরিচিত বাংলাদেশের 
একটি খেলার মাঠ বা স্টেডিয়াম, যা ঢাকার পূর্বাচল এলাকায় নির্মাণাধীন। ভবিষ্যতে এটিই হবে বাংলাদেশ ক্রিকেট বোর্ডের সদরদপ্তর। সর্বমোট ব্যয় ধরা হয়েছে ১১০০ কোটি, অথবা প্রায় ১৪০ মিলিয়ন মার্কিন ডলার, মার্চ ২০১৭ এর হিসাব অনুযায়ী। কাজ সম্পূর্ণ হওয়ার পর পূর্বাচল আন্তর্জাতিক স্টেডিয়াম কমপ্লেক্সটি হবে আসন ক্ষমতার দিক থেকে দ্বিতীয় বৃহত্তম স্টেডিয়াম এবং এশিয়ার মধ্যে সর্বাধিক ব্যয়বহুল ক্রিকেট স্টেডিয়াম।

আওয়ামী লীগ সরকার পতনের পর, ২০২৫ সালের মার্চে শেখ হাসিনা স্টেডিয়ামের নাম পরিবর্তন করে ন্যাশনাল ক্রিকেট গ্রাউন্ড রাখা হয়েছে।

## সার্বিক দৃষ্টিকোণ
পরিকল্পনা অনুযায়ী স্টেডিয়ামটি তৈরী হবে পূর্বাচল নতুন শহরের সেক্টর ১ এ, ৩৮ একর জমির উপর। স্টেডিয়ামটিতে থাকেব একটি পাঁচ তারকা হোটেল, সুইমিং পুল, জিম, প্যাভিলিয়ন এবং মিডিয়া সেন্টার, যার আনুমানিক খরচ ধরা হয়েছে ৬০ কোটি। তিন তলা বিশিষ্ট দর্শক বসার জায়গা তৈরী করা হবে প্রায় ১১০০ কোটি ব্যয়ে। ৩৭ কোটি টাকা ব্যয়ে একটি আউটার স্টেডিয়ামও নির্মাণ করা হবে।  এখানে একটি ক্রিকেট একাডেমী থাকবে। আগস্ট, ২০১৯-এ এই স্টেডিয়ামের নকশা চূড়ান্ত করা হবে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:২০১৮-এ প্রতিষ্ঠিত
বিষয়শ্রেণী:পূর্বাচল
বিষয়শ্রেণী:ঢাকায় ক্রীড়া
বারেক টিলা

alt=|right|ফ্রেমহীন|318x318পিক্সেল|বারেক টিলা
**বারেক টিলা** (যা **বারিক্কা টিলা** ও **বারেকের টিলা** নামেও পরিচিত) সবুজে মোড়া উঁচু টিলার একপাশে পাহাড়, অন্যপাশে স্বচ্ছ জলের নদী। টিলার ওপর দাঁড়ালে হাতছানি দেয় মেঘ-পাহাড়। হাওর-নদী-পাহাড়ের এই অপরূপ সৌন্দর্যের এ লীলাভূমি একটি উল্লেখযোগ্য দর্শনীয় স্থান।

## অবস্থান
বাংলাদেশের সিলেট বিভাগের সুনামগঞ্জের তাহিরপুর উপজেলার বড়দল উত্তর ইউনিয়নের লাউড়েরগড় এলাকায় ভারত সীমান্ত ঘেঁষে।  একপাশে বাংলাদেশের সীমান্ত, ওপাশে ভারতের মেঘালয়, খাসিয়া পাহাড়। বারিক্কা টিলাতে রয়েছে ৪০ টির মত আদিবাসীদের পরিবার। এই এলাকায় ৩৬৫ একর জায়গাজুড়ে রয়েছে রঙ-বেরঙের নানা প্রজাতির গাছপালা।

## বর্ণনা
দূরে পাহাড়, এক পাশে টিলা, তার পাশ দিয়ে নদী, সে এক অভূতপূর্ব দৃশ্য। ভারতের পাহাড়ে রয়েছে একটি তীর্থস্থান ও একটি মাজার। বছরের নির্দিষ্ট ভিন্ন ভিন্ন দিনে হিন্দু ও মুসলিম সম্প্রদায়ের হাজার হাজার লোক জড় হয় পূণ্য স্নান ও উরসে, তখন ২-১ দিনের জন্য সীমান্ত উন্মুক্ত করা হয়। বর্ষায় উত্তর দিকে মেঘালয় পাহাড়ে মেঘগুলো মনে হয় হাত বাড়ালেই ধরা যাবে। পাহাড়ের গায়ে নানা রঙের মেঘের খেলা। মেঘ কখনো সবুজ পাহাড়কে ডেকে দিচ্ছে, আবার কখনো বৃষ্টি হয়ে ভিজিয়ে দিচ্ছে তার আপন ভালোবাসায়। পাহাড় আর মেঘের সম্মিলনে এক অপরূপ শোভা। দেখা যায়, মেঘালয় পাহাড়ের আঁকাবাঁকা সড়কপথে চলাচল করছে ভারতীয় বিভিন্ন যানবাহন।

## পবিবেশ বিপর্যয়
আম, জাম, কাঁঠল, জলপাই, লিচুসহ নানা ধরনের গাছ টিলা থেকে কেটে বাজারে বিক্রি ও জ্বালানি হিসেবে ব্যবহৃত হচ্ছে। একসময় বারেকটিলায় স্থানীয় আদিবাসী গারো সম্প্রদায়ের নিয়ন্ত্রণে ছিল। তখন আনারস, লেবু, কমলা, পানিজাম, বেল, কমলালেবু, টিলাজুড়ে বেত উলুবন ও কাশবনের বাগান শোভা পেত। বর্তমানে বৃক্ষহীন বারেকটিলায় পাথর উত্তোলনের জন্য আবাধে যত্রতত্র মাটি খোঁড়াখুঁড়ি, গাছ কেটে ফেলার কারণে টিলাগুলো দেখতে এখন কবরস্থানের মতো মনে হয়।

## আরও দেখুন
*বিছানাকান্দি
*কুলুমছড়া
*লালাখাল
*পাংতুমাই

## তথ্যসূত্র


## বহিঃসংযোগ
*সুনামগঞ্জ জেলার দর্শনীয় স্থান - বাংলাদেশ জাতীয় তথ্য বাতায়ন

বিষয়শ্রেণী:বাংলাদেশের বন
বিষয়শ্রেণী:বাংলাদেশের দর্শনীয় স্থান
বিষয়শ্রেণী:সুনামগঞ্জ জেলার দর্শনীয় স্থান
বিষয়শ্রেণী:বাংলাদেশের ইকোপার্ক
রাধারমণ দত্তের সমাধি

থাম্ব|'''রাধারমণ দত্তের সমাধি'''
বাংলা লোকসঙ্গীতের পুরোধা লোক কবি রাধারমণ দত্ত। তার রচিত ধামাইল গান বাংলাদেশে ও ভারতে বাঙ্গালীদের কাছে পরম প্রিয়। তারই সমাধি মন্দির একটি পর্যটন কেন্দ্র। রাধারমন নিজের মেধা ও দর্শনকে কাজে লাগিয়ে মানুষের মনে চিরস্থায়ী আসন করে নিয়েছেন। কালক্রমে তিনি একজন স্বভাব কবি হিসেবে আত্মপ্রকাশ করেন। রচনা করেন হাজার হাজার বাউল গান।

## সমাধি
বাম|থাম্ব|রাধারমণ দত্তের ১০০তম মৃত্যু বার্ষিকী (১৮৩৩-১৯১৫) উপলক্ষে ডাকটিকেট
রাধারমণ দত্ত ১৯১৫সালে ৮৩ বছরে বয়সে তিনি নিজ গৃহে শেষ নিঃশ্বাস ত্যাগ করেন। রাধারমণ দত্তের মৃত্যুর পর থেকে তার শীয্যরা সমাধিমন্দিরে প্রতিদিন বাতি জ্বালিয়ে সমাধিস্থলকে রক্ষনাবেক্ষন করে আসছিল। যার ধারাবাহিকতায় বংশপরমপরায় এ সমাধিস্থলটি রক্ষনাবেক্ষন হয়ে আসছে। 

## অবস্থান
বাংলাদেশের সিলেট বিভাগের সুনামগঞ্জের জগন্নাথপুর উপজেলা সদরের কেশবপুর গ্রামে। প্রতিদিন দেশ বিদেশের বরণ্য ব্যক্তিবর্গ ও প্রশাসনিক কর্মকর্তা জনপ্রতিনিধিরা রাধারমণ দত্তের শেষ কুঞ্জ দেখতে আসেন। 

## বর্ণনা
রাধারমণ দত্ত - গুণময় দেবীর ৪ ছেলে ছিল। পুত্র বিপিন বিহারী দত্ত ছাড়া বাকি ৩ পুত্র এবং স্ত্রী মারা যান। এর পর তিনি সংসার জীবন সম্পর্কে উদাসীন হয়ে পড়েন। ৫০ বছর বয়সে চলে যান মৌলভীবাজার জেলাধীন ঢেউপাশা গ্রামে সাধক রঘম্ননাথ ভট্টাচার্যের কাছে। শিষ্যত্বলাভ করেন। আরম্ভ করেন সাধনা। জগন্নাথ পুর উপজেলার নলুযার হাওরের পাশে একটি আশ্রম তৈরি করেন। এখানে চলে তার সাধন- নলুয়ার হাওরের আশ্রমে দিবা রাত্রসাধনা ও ইষ্টনামে মগ্নএবং অসংখ্যভক্ত পরিবেষ্টিত হয়ে থাকতেন। ধ্যান মগ্নঅবস্থায় তিনি গান রচনা করে গেয়ে যেতেন। ভক্তরা শুনে শুনে তা স্মৃতিতে ধরে রাখত এবং পরে তা লিখে নিত। 

## ইতিহাস
১২৭৫ বঙ্গাব্দে মৌলভীবাজারের আদপাশা গ্রামে শ্রী চৈতন্যদেবের অন্যতম পার্ষদ সেন শিবানন্দ বংশীয় নন্দকুমার সেন অধিকারীর কন্যা গুণময়ী দেবীকে বিয়ে করেন। কালক্রমে তিনি একজন স্বভাব কবি হিসেবে আত্মপ্রকাশ করেন। রচনা করেন হাজার হাজার বাউল গান । লিখেছেন কয়েকশ ধামাইল গান। ধামাইল গান সমবেত নারী কন্ঠেবিয়ের অনুষ্ঠানে গীত হয়। বিশেষত সিলেট, কাছাড়, ত্রিপুরা ও ময়মনসিংহ অঞ্চলে একসময় এর প্রচলন খুব বেশি ছিল। রাধারমণ দত্ত একাধারে গীতিকার, সুরকার ও শিল্পী ছিলেন। জানা যায়, সাধক রাধারমণ দত্তও মরমি কবি হাসন রাজার মধ্যে যোগাযোগ ছিল।

১৯৯৭ সালে কেশবপুর গ্রামের বাসিন্দা তৎকালীন পাটলী ইউনিয়নের চেয়ারম্যান নুর মিয়া ব্যক্তিগত উদ্যোগে কেশবপুর গ্রামে মরমী এ কবির শেষ স্মৃতিচিহৃ সমাধি মন্দিরকে ছোট একটি পাকা মন্দির নির্মাণ করে তা সংরক্ষণের ব্যবস্থা করে দেন। ওই ছোট মন্দিরে একটি কুর্শিতে রাধারমণ দত্তের ছোট ছবি ও তার নিজের ব্যবহৃত খড়ম রয়েছে। ওই সমাধি মন্দিরের একপাশে বাস করা এক হিন্দু পরিবার যুগ যুগ ধরে বংশপরমপরায় মন্দিরের রক্ষণাবেক্ষন করছেন।

## আরও দেখুন

* রাধারমণ দত্ত
* অচ্যুতচরণ চৌধুরী তত্ত্বনিধি

## তথ্যসূত্র

## বহিঃসংযোগ

* সুনামগঞ্জ জেলার দর্শনীয় স্থান - বাংলাদেশ জাতীয় তথ্য বাতায়ন।
* রাধারমন দত্ত এর সমাধি - বাংলাদেশ জাতীয় তথ্য বাতায়ন

বিষয়শ্রেণী:সমাধিস্থল
বিষয়শ্রেণী:সুনামগঞ্জ জেলার দর্শনীয় স্থান
বিষয়শ্রেণী:জগন্নাথপুর উপজেলা
উত্তর হিসপানিয়া

থাম্ব|300px| ১৯৭ খ্রিস্টপূর্বাব্দে ইবেরীয় উপদ্বীপের রোমের অধীন অংশের দুটি প্রশাসনিক প্রদেশ - উত্তর হিসপানিয়া (''Hispania Citerior'') ও দক্ষিণ হিসপানিয়া (''Hispania Ulterior'')

**উত্তর হিসপানিয়া** বা **নিকট হিসপানিয়া** (লাতিন ভাষা - *Hispania Citerior*; স্পেনীয় ভাষা - *Hispania Cercana*, উচ্চারণ - *ইসপানিয়া থেরকানা*) বর্তমান স্পেনের উত্তরপূর্ব অঞ্চলে ভূমধ্যসাগর তীরবর্তী একটি রোমান প্রদেশ। দ্বিতীয় পুনিক যুদ্ধে কার্থেজীয়দের কাছ থেকে ইবেরীয় উপদ্বীপের কর্তৃত্ব রোমান প্রজাতন্ত্রের হাতে আসার পর খ্রিস্টপূর্ব ১৯৭ অব্দে রোমানরা পিরেনিজ পর্বতের দক্ষিণে উপদ্বীপের তাদের নিজেদের কর্তৃত্বাধীন অঞ্চলকে প্রশাসনিকভাবে দু'টি প্রদেশে ভাগ করে। এর মধ্যে উত্তরের, অর্থাৎ রোম থেকে অপেক্ষাকৃত নিকট প্রদেশটির নাম দেওয়া হয় "নিকট হিসপানিয়া" বা "উত্তর হিসপানিয়া"। এই প্রদেশটি উত্তরে পিরেনিজ থেকে উপদ্বীপের পূর্ব উপকূল ধরে বর্তমান স্পেনের উপকূলীয় শহর কার্তাখেনা পর্যন্ত বিস্তৃত ছিল।

এই প্রদেশের প্রশাসনিক কেন্দ্র নিয়ে ঐতিহাসিকদের মধ্যে কিছু বিতর্ক আছে। আগে মনে করা হত এই প্রদেশের প্রধানদপ্তর প্রথমে কার্তাখেনা নোভা (বর্তমান কার্তাখেনা) থেকে পরিচালিত হলেও পরে সিজার অগাস্টাসের সময়ে তা তারাকো শহরে (বর্তমান তারাগোনা) স্থানান্তরিত হয়। কিন্তু এখন মনে করা হয়, প্রথম থেকেই প্রশাসনিক দপ্তর হিসেবে কার্তাখেনার পাশাপাশি তারাকোকেও ব্যবহার করা হত। রোমান ভৌগোলিক স্ট্রাবোর লেখাও এর সাক্ষ্য বহন করে।  পরবর্তীকালে প্রজাতান্ত্রিক শাসনের অবসান ঘটলে সিজার অগাস্টাসের সময় উত্তর হিসপানিয়াও একটি রাজতান্ত্রিক প্রদেশে রূপান্তরিত হয়। এইসময় তারাকো থেকেই এর প্রশাসন পরিচালিত হওয়ায় একে *হিসপানিয়া তারাকোনেনসিস* নামেও অভিহিত করা হতে থাকে। তবে সরকারিভাবে তখনও পর্যন্ত *হিসপানিয়া থিতেরিওর* বা *নিকট হিসপানিয়া* নামটিই বজায় ছিল। এই প্রদেশের অন্যান্য শহরের মধ্যে *সাগুন্তুম* (বর্তমান নাম সাগুন্তো, ভ্যালেন্সিয়া শহরের উত্তরে অবস্থিত) ও *ইয়েরদা* (বর্তমান ইয়েইদা) উল্লেখযোগ্য।

হিসপানিয়া থিতেরিওরের রোমান প্রশাসন এই প্রদেশের পশ্চিমে বসবাসকারী থেলতিবেরীয়দের সাথে বারেবারে যুদ্ধে জড়িয়ে পড়ে। এর ফলে পশ্চিমের বিভিন্ন অঞ্চলেও রোমের কর্তৃত্ব ধীরে ধীরে ছড়িয়ে পড়ে। সম্রাট অগাস্টাস খ্রিস্টপূর্ব ২৭ অব্দে ক্ষমতায় প্রতিষ্ঠিত হলে রোমের অধীন বিভিন্ন প্রদেশগুলিকে পুনর্বিন্যস্ত করা হয়। এইসময়ে হিসপানিয়া থিতেরিওরের সাথে আরও বেশ কিছু অঞ্চল যুক্ত করা হয় এবং সেই বৃহত্তর প্রদেশটিকে সাধারণভাবে হিসপানিয়া তারাকোনেনসিস নামে অভিহিত করা শুরু হয়। খ্রিস্টপূর্ব ২৯ - ১৯ অব্দে কান্তাব্রীয় যুদ্ধে রোমানদের জয়ের ফলে প্রায় সমগ্র ইবেরীয় উপদ্বীপ রোমানদের অধীন হয়ে পড়লে হিসপানিয়া তারাকোনেনসিসের আয়তন প্রভুত পরিমাণে বৃদ্ধি পায়। হিসপানিয়া থিতেরিওর নামটি এইসময় থেকেই অপ্রচলিত হয়ে পড়ে।

## তথ্যসূত্র

বিষয়শ্রেণী:ইতিহাস
বিষয়শ্রেণী:ইউরোপের ইতিহাস
বিষয়শ্রেণী:ইবেরীয় উপদ্বীপের ইতিহাস
বিষয়শ্রেণী:খ্রিস্টপূর্ব ২য় শতাব্দীতে প্রতিষ্ঠিত রাষ্ট্র ও অঞ্চল
মৈনট ঘাট

**মৈনট ঘাট** ঢাকার দোহারে পদ্মা নদীর পাড়ে অবস্থিত একটি পর্যটন আকর্ষণ। এটি **মিনি কক্সবাজার** নামেও পরিচিত।

## অবস্থান
**মৈনট ঘাট** ঢাকা জেলার দোহার উপজেলার একটি জায়গা। এপাড়ে দোহার আর ওপাড়ে ফরিদপুর। মৈনট ঘাট থেকে ফরিদপুরের গোপালপুরের স্পিড বোটে পারাপার হন মানুষ। ঘাটের আশপাশে বিশেষ করে পূর্ব পাশে চর আর সামনে পদ্মা। নদীর ওপারে ফরিদপুরের চর ভদ্রাসন।

## চিত্রশালা

চিত্র:Alone Boat - Khairul Tomal.jpg
চিত্র:Beautiful River - Khairul Tomal.jpg
চিত্র:You Gave Me Alive (100772697).jpeg
চিত্র:পদ্মা চর.jpg
চিত্র:পদ্মা শেষ বিকেল.jpg
চিত্র:পদ্মা নদীর মাঝি.JPG
চিত্র:পদ্মা নদীর রূপ.jpg
চিত্র:পদ্মার আকাশ.JPG
চিত্র:The Great Padma River.jpg
চিত্র:পদ্মা নদীর চরের আকাশে কালো মেঘ.jpg
চিত্র:পদ্মা নদী পারাপার.JPG
চিত্র:অনিশ্চয়তার পথে পদ্মার বুকে.....JPG


## তথ্যসূত্র

বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকা জেলার নদী
অবন্তী!

***অবন্তী!*** ১৯৭২ সালের মার্কিন-ইতালিয় হাস্যরসাত্মক প্রণয়ধর্মী চলচ্চিত্র, যেটি প্রযোজনা এবং পরিচালনা করেছেন বিলি ওয়াইল্ডার। মূল চরিত্রে অভিনয়ে ছিলেন জ্যাক লেমন এবং জুলিয়েট মিলস। স্যামুয়েল এ. টেলরের ১৯৬৮ সালে রচিত একই নামের নাটক অবলম্বনে চলচ্চিত্রটির চিত্রনাট্য রচনা করেছেন বিলি ওয়াইল্ডার এবং আই. এ. এল. ডায়মন্ড। ব্রডওয়ে থিয়েটারে ১৯৬৮ সালে নাটকটির একটি স্বল্প প্রদর্শনী হয়েছিল।

## অভিনয়ে
* জ্যাক লেমন - ওয়েন্ডেল আর্মবাস্টার জুনিয়র
* জুলিয়েট মিলস - পামেলা পিগট
* ক্লাইভ রেভিল - কার্লো কার্লুচি
* এডওয়ার্ড অ্যান্ড্রুস - জে.জে. ব্লাজেট
* জিয়ানফ্রান্সকো বাররা - ব্রুনো
* ফ্রাঙ্কো অ্যানগ্রিসানো - আর্নল্ডো ট্রোটা
* ফ্রাঙ্কো আকাম্পোরা - আর্ম্যান্ডো ট্রোটা
* গিসেল্ডা কাস্ট্রিনি - আনা, খাদ্য পরিবেশক
* পিপো ফ্রাঙ্কো - মাতারাজো
* জেনেট আগেন - সেবিকা
* গিয়াকোমো রিজো - বারম্যান
* আন্তোনিও - প্রহরী
* রাফায়েল মটোলা - পাসপোর্ট কর্মকর্তা
* হ্যারি রে - ডক্টর ফ্লাইশমান
* টাই হার্ডিন - ইউ.এস.নেভি প্রথম হেলিকপ্টার পাইলট

## সমালোচনামূলক অভ্যর্থনা
*[[দ্য নিউ ইয়র্ক টাইমস|দ্য নিউ ইয়র্ক টাইমসের]]* এ এইচ ভিলার মনে করেন যে চলচ্চিত্রটি "মাঝে মাঝে কৌতুকপূর্ণ, মনোমুগ্ধকর, সুন্দর এবং দুর্ভাগ্যবশত, দীর্ঘ"। তিনি আরো বলেন, "ওয়াইল্ডার, লেমন এবং আই. এ. এল. ডায়মন্ড . . . আমাদের যথোপযুক্ত সৃষ্টিশীল কিন্তু তারা এখানে কোনও মহান কমিক ক্লিপ সৃষ্টিতে অগ্রসর হয় নি।" তিনি আরো উদ্ধৃত করেছেন যে এটি "ক্লাইভ রিভিলে পরিণত একটি সূক্ষ্ম কাজ।"

## পুরস্কার এবং সম্মাননা
সঙ্গীতধর্মী বা হাস্যরসাত্মক চলচ্চিত্রের জন্য শ্রেষ্ঠ অভিনেতা বিভাগে গোল্ডেন গ্লোব পুরস্কার জিতেছেন জ্যাক লেমন। এছাড়াও শ্রেষ্ঠ পরিচালক বিভাগে বিলি ওয়াইল্ডার, শ্রেষ্ঠ চিত্রনাট্য বিভাগে ওয়াইল্ডার ও আই. এ. এল. ডায়মন্ড, শ্রেষ্ঠ অভিনেত্রী বিভাগে জুলিয়েট মিলস, শ্রেষ্ঠ পার্শ্ব অভিনেতা বিভাগে ক্লাইভ রিভিল এবং চলচ্চিত্রটি শ্রেষ্ঠ চলচ্চিত্র বিভাগে মনোনয়ন পেয়েছিল। যদিও চলচ্চিত্রটি কোনো একাডেমি পুরস্কার মনোনয়ন পায় নি।

## ডিভিডি মুক্তি
২০০৩ সালের ১৫ জুলাই, এমজিএইচ হোম এন্টারটেইনমেন্ট চলচ্চিত্রের একটি ডিভিডি ইংরেজি, স্প্যানিশ এবং ফরাসি ভাষায় সাবটাইটেল এবং অডিও ট্র্যাকসহ সহ এটি একটি এ্যানোফারফিক ওয়াইডস্ক্রিন সংস্করণে প্রকাশিত।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:১৯৭০-এর দশকের হাস্যরসাত্মক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন হাস্যরসাত্মক চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ইতালীয় হাস্যরসাত্মক চলচ্চিত্র
বিষয়শ্রেণী:নাটক ভিত্তিক ইতালীয় চলচ্চিত্র
বিষয়শ্রেণী:ইতালির পটভূমিতে চলচ্চিত্র
বিষয়শ্রেণী:নাপোলির পটভূমিতে চলচ্চিত্র
বিষয়শ্রেণী:ইতালিতে ধারণকৃত চলচ্চিত্র
বিষয়শ্রেণী:স্যামুয়েল এ. টেলরের নাটক
বিষয়শ্রেণী:বিলি ওয়াইল্ডার পরিচালিত চলচ্চিত্র
বিষয়শ্রেণী:বিলি ওয়াইল্ডারের চিত্রনাট্য
বিষয়শ্রেণী:কার্লো রুস্তিশলি সুরারোপিত চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:মার্কিন যৌন হাস্যরসাত্মক চলচ্চিত্র
বিষয়শ্রেণী:ইতালীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:১৯৭০-এর দশকের মার্কিন চলচ্চিত্র
জল ময়ূর

**জল ময়ূর** () নেউ, নেউপিপি, পদ্মপিপি বা মেওয়া নামেও পরিচিত। এটি দক্ষিণ-পূর্ব এশিয়ার পাখি। লম্বালেজী অনিন্দ্য সুন্দর পাখিটি বাংলাদেশের দুর্লভ আবাসিক পাখি ‘জল ময়ূর’। যাকানিদাকে পরিবারভুক্ত পাখিটির বৈজ্ঞানিক নাম: হায়দফাসিয়ানো চিরুরগাস।

## বর্ণনা
২৫ সেন্টিমিটার লম্বা লেজসহ পাখির দেহের দৈর্ঘ্য দাঁড়ায় ৩৯ থেকে ৫৮ সেন্টিমিটার। ওজনে পুরুষ ১১৩ থেকে ১৩৫ গ্রাম। স্ত্রী প্রজাতির পাখি ২০৫ থেকে ২৬০ গ্রাম হয়।  জল ময়ূর হাওর, বিল, হ্রদ এবং মিঠাপানির জলাভূমিতে বাস করে। দেশের প্রায় সব বিভাগেই দেখা যায় এ পাখিটি। 

গ্রীষ্মকালে একাকী বা জোড়ায় ও শীতকালে ঝাঁক বেঁধে বিচরণ করে। ভাসমান পাতার ওপর হেঁটে হেঁটে জলজ উদ্ভিদে থাকা পোকা-মাকড় ও অমেরুদণ্ডী প্রাণী, জলজ উদ্ভিদের কচি পাতা, অঙ্কুর ও বীজ খায়।

## আচার-আচরণ
বাম|থাম্ব
প্রজননকালে জল ময়ূর অত্যন্ত সুন্দর হয়ে ওঠে। প্রজননকারী পাখির মাথা, গলা ও ডানার পালক সাদা থাকে। ঘাড় সোনালি-হলুদ, পিঠ গাঢ় বাদামি, বুক-পেট কালচে-বাদামি ও লেজ কালচে হয়। একটি কালচে-খয়েরি রেখা মাথা ও ঘাড়-গলার সাদা ও সোনালি-হলুদ রংকে পৃথক করেছে। ঠোঁট নীলচে হয়। চোখ বাদামি ও পা নীলাভ-কালো। 

স্ত্রী-পুরুষ দেখতে একই রকম। প্রজননকালে পুরুষ শাপলা ও পদ্মপাতা বা এ জাতীয় ভাসমান কোনো উদ্ভিদের পাতার ওপর বাসা বানায়। স্ত্রী এতে চারটি জলপাই-বাদামি চকচকে ডিম পেড়ে চলে যায়। পুরুষ একাই ডিমে ২৩ থেকে ২৬ দিন তা দিয়ে বাচ্চা ফোটায়। ডিম থেকে ফোটার সঙ্গে সঙ্গেই হাঁটতে, সাঁতরাতে ও ডুব দিতে পারে। প্রায় দুই মাস পর্যন্ত বাবার তত্ত্বাবধানে থাকে।

## মিউটেশন বা জাত
এ পাখির তিন ধরনের প্রজাতি রয়েছে। নেউ, নেউপিপি এবং পদ্মপিপি বা মেওয়া নামেও পরিচিত।
## চিত্রশালা

Pheasant-tailed Jacana (Hydrophasianus chirurgus)- Breeding in Hyderabad, AP W IMG 7623.jpg
Pheasant tailed Jacana (Non-breeding) I2 IMG 8639.jpg
Pheasant-tailed Jacana (Hydrophasianus chirurgus)- Breeding with chicks in an Indian Lotus (Nelumbo nucifera) Pond in Hyderabad, AP W IMG 7627.jpg
Pheasant tailed Jacana (Non-breeding) I IMG 8638.jpg
Pheasant-tailed Jacanas (Non-breeding) at Purabasthali I IMG 1569.jpg
জলময়ূর, Hydrophasianus chirurgus, রাজশাহী, বাংলাদে.jpg


## তথ্যসূত্র

বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:১৭৮৬-এ বর্ণিত পাখি
বিষয়শ্রেণী:জিওভান্নি আন্তোনিও স্কোপোলি কর্তৃক নামকরণকৃত ট্যাক্সা
ইনস্টিটিউট অব ওয়াটার মডেলিং

**ইনস্টিটিউট অব ওয়াটার মডেলিং** বা **আইডব্লিউএম** একটি সরকারি জাতীয় গবেষণা প্রতিষ্ঠান যা পরিকল্পনা ও প্রযুক্তি বাংলাদেশে পানি ব্যবস্থাপনা প্রকল্প এর সাথে সম্পর্কিত। যা বিভিন্ন কর্মসূচি বাস্তবায়ন করে। এটির সদরদপ্তর ঢাকা, বাংলাদেশ অবস্থিত । 

## ইতিহাস
ইনস্টিটিউটটি তার ১৯৮৬ সালে প্রতিষ্ঠিত। এটি সারফেস ওয়াটার সিমুলেশন মডেলিং প্রোগ্রামের অংশ হিসেবে প্রতিষ্ঠিত হয়। এটি পানি সম্পদ পরিকল্পনা সংস্থার অধীনে কাজ করে। ২৪ ডিসেম্বর, ১৯৯৬ সালে বাংলাদেশ সরকারের মন্ত্রিসভা এই অনুষ্ঠানটির প্রাতিষ্ঠানিকীকরণের সিদ্ধান্ত নেয়, যা ১ আগস্ট ২০০২ সালে পুনর্নির্মাণ করে পানি মডেলিং ইনস্টিটিউট নামে প্রতিষ্ঠিত করা হয়। 

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:২০০২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশে পানি সরবরাহ ও পয়ঃনিষ্কাশন
বিষয়শ্রেণী:২০০২-এ প্রতিষ্ঠিত সরকারি সংস্থা
বাংলাদেশ মৎস্য গবেষণা ইনস্টিটিউট

**বাংলাদেশ মৎস্য গবেষণা ইনস্টিটিউট** মৎস্য ও সংশ্লিষ্ট গবেষণার জন্য একটি স্বায়ত্তশাসিত সরকারি গবেষণা প্রতিষ্ঠান।  বর্তমানে এর মহাপরিচালক ড. মোহসেনা বেগম তনু।  গবেষণায় গুরুত্বপূর্ণ অবদানের জন্য বাংলাদেশ সরকার এই প্রতিষ্ঠানকে ২০২০ সালে একুশে পদক  প্রদান করে।

## ইতিহাস
প্রতিষ্ঠানটি ১৯৮৪ সালে প্রতিষ্ঠিত হয়েছিল এবং ১৯৮৬ থেকে কাজ শুরু করে। ময়মনসিংহে এর সদর দপ্তর অবস্থিত। প্রতিষ্ঠানটি কিছু মাছের উপরে বিশেষ গবেষণা পরিচালনা করে। তারা চাঁদপুরের রিভারাইন স্টেশন, ময়মনসিংহের ফ্রেশওয়াটার স্টেশন, খুলনায় অবস্থিত ব্র্যাকিশওয়াটার স্টেশন এবং কক্সবাজারের সামুদ্রিক মৎস্য ও প্রযুক্তি কেন্দ্র পরিচালনা করে। দুইটি ছোট স্টেশনের মৎস্য জলাধার রাঙ্গামাটি এবং প্লাবনভূমি বাস্তু সান্তাহার। একটি প্রধান বৈজ্ঞানিক কর্মকর্তা প্রতিটি স্টেশন চার্জের দায়িত্বে থাকেন। 

## সাফল্য
* এই প্রতিষ্ঠানটির গবেষণার ফলে এ পর্যন্ত পাবদা, গুলশা, টেংরা, বাটা, ফলি, মহাশোল, খলিশা, বৈরালী, জাতপুঁটি, গজার, আঙ্গুস, খলিসা, মেনি, বালাচাটা, দাতিনা, গুতুম, ঢেলা, বাতাসি ও পিয়ালিসহ বিলুপ্তপ্রায় ২৯টি প্রজাতির বিলুপ্তপ্রায় মাছের পোনা উৎপাদন সম্ভব হয়েছে।
* বিলুপ্তপ্রায় মাছের পোনা উৎপাদনের ফলে বিগত ১২ বছরে চাষের মাধ্যমে দেশীয় ছোট মাছের উৎপাদন বেড়েছে প্রায় চার গুণ।
* ২০২২ সালের মার্চ মাসে বিলুপ্তপ্রায় ডানকনা মাছের কৃত্রিম প্রজনন কৌশল উদ্ভাবন করেছেন এই প্রতিষ্ঠানের বিজ্ঞানীরা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৮৪-এ বাংলাদেশে প্রতিষ্ঠিত
বিষয়শ্রেণী:২০২০-এ একুশে পদক বিজয়ী
বিষয়শ্রেণী:গবেষণায় একুশে পদক বিজয়ী
বিষয়শ্রেণী:১৯৮৪-এ প্রতিষ্ঠিত সরকারি সংস্থা
বাংলাদেশ চিকিৎসা গবেষণা পরিষদ

**বাংলাদেশ চিকিৎসা গবেষণা পরিষদ** বাংলাদেশের একটি স্বশাসিত গবেষণাগার, যা বাংলাদেশে চিকিৎসা, স্বাস্থ্য বিজ্ঞান স্বাস্থ্য পরিকল্পনার ওপর প্রথম সারির গবেষণা করে। ঢাকার মহাখালীতে এর সদর দপ্তর অবস্থিত। প্রফেসর সৈয়দ মোদাচ্ছের আলী নির্বাহী কমিটির বর্তমান চেয়ারম্যান।

## ইতিহাস ও প্রতিষ্ঠা
* প্রতিষ্ঠিত হয় ১৯৭২ সালে।
* স্বাধীনতা-উত্তর বাংলাদেশে স্বাস্থ্য খাতে গবেষণা ও উন্নয়নের প্রয়োজনে এটি গঠিত হয়।

## মূল কার্যাবলি
* চিকিৎসা ও স্বাস্থ্য বিষয়ক গবেষণার পরিকল্পনা, সমন্বয় ও অনুমোদন প্রদান।
* জাতীয় স্বাস্থ্য গবেষণা নীতি প্রণয়নে সহায়তা করা।
* গবেষকদের আর্থিক ও কারিগরি সহায়তা প্রদান।
* গবেষণালব্ধ ফলাফলের সংরক্ষণ ও প্রচার।

## সদর দপ্তর
* পরিষদের প্রধান কার্যালয় ঢাকার মহাখালীতে অবস্থিত।
* এখানে গবেষণা সমন্বয়, প্রশাসন ও প্রকাশনার কাজ পরিচালিত হয়।

## প্রশাসনিক কাঠামো
* একটি নির্বাহী কমিটি দ্বারা পরিচালিত হয়।
* বর্তমান নির্বাহী কমিটির চেয়ারম্যান হলেন **প্রফেসর সৈয়দ মোদাচ্ছের আলী**।

## অবদান ও গুরুত্ব
* কোভিড-১৯, ডেঙ্গু ও অন্যান্য সংক্রামক রোগ সংক্রান্ত গবেষণায় গুরুত্বপূর্ণ ভূমিকা পালন করেছে।
* দেশের স্বাস্থ্যনীতি প্রণয়নে গবেষণালব্ধ তথ্য ও বিশ্লেষণ প্রদান করে।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭২-এ প্রতিষ্ঠিত সরকারি সংস্থা
বিষয়শ্রেণী:বাংলাদেশের চিকিৎসা গবেষণা প্রতিষ্ঠান
বেলানগর রেলওয়ে স্টেশন

**বেলানগর রেলওয়ে স্টেশন** হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেলানগর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলায় বালি জগাছা ব্লকের বেলানগর এ অবস্থিত। স্টেশনটি বেলানগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১১ কি.মি. দূরে স্টেশনটি অবস্থিত।

বেলানগর রেলওয়ে স্টেশনটি পূর্বে স্বাধীনতা সংগ্রামী এবং সমাজ কর্মী বেলা মিত্রের নামে পরিচিত ছিল। ভারতের প্রথম কোনও ভারতীয় মহিলার নামে রেলওয়ে স্টেশন তৈরি হয়েছিল।

## ইতিহাস
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  বেলানগর রেলওয়ে স্টেশনসহ হাওড়া থেকে বর্ধমান কর্ড লাইনটি ১৯৬৪-৬৬ সালে বৈদ্যুতীকরণ করা হয়।

## তথ্যসূত্র

## বহিঃসংযোগ

বিষয়শ্রেণী:হাওড়া জেলার রেলওয়ে স্টেশন
বিষয়শ্রেণী:১৯১৭-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
জাতীয় মাদকদ্রব্য নিয়ন্ত্রণ বোর্ড

**জাতীয় মাদকদ্রব্য নিয়ন্ত্রণ বোর্ড** সর্বোচ্চ পর্যায়ের সরকারের একটি ড্রাগ পলিসি প্রণয়ন জন্য দায়বদ্ধ প্রতিষ্ঠান। 

## ইতিহাস
১৯৯০ সালে  আইনের ধারা অনুযায়ী মাধ্যমে জাতীয় **জাতীয় মাদকদ্রব্য নিয়ন্ত্রণ বোর্ড** গঠন করা হয়। বোর্ডটির কার্যক্রম স্বরাষ্ট্র মন্ত্রণালয়ের অধীন পরিচালিত হয়। *[[দ্য ডেইলি স্টার]]* এ বোর্ডটিকে অকার্যকর হিসাবে বর্ণনা করা হয়েছিল।  বোর্ডটিকে মাদকদ্রব্য নিয়ন্ত্রণ অধিদপ্তর নীতি নির্দেশিকা সরবরাহ করার জন্য গঠন করা হয়েছিল।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৯০-এ প্রতিষ্ঠিত সরকারি সংস্থা
বিষয়শ্রেণী:বাংলাদেশে মাদক
তুলা উন্নয়ন বোর্ড

**তুলা উন্নয়ন বোর্ড** বা **সিডিবি** একটি সরকারি প্রতিষ্ঠান যা বাংলাদেশের তুলা শিল্পের উন্নয়ন ও সম্প্রসারণের জন্য দায়বদ্ধ। এর সদরদপ্তর ঢাকা, বাংলাদেশে অবস্থিত। 

## ইতিহাস
বোর্ডটি ১৯৭২ সালে প্রতিষ্ঠিত হয়েছিল। এটি তুলা চাষের প্রচার ও সুরক্ষা এবং তুলা গবেষণা ও সম্প্রসারণ কাজে নিয়োজিত। এটি মার্কিন যুক্তরাষ্ট্র থেকে তুলো বীজ আমদানি মাধ্যমে ১৯৭০ এর দশকে তুলা উৎপাদন বৃদ্ধি করেছিল। ২০১৫ সালে বোর্ডটি বাংলাদেশে জিএম তুলা নিয়ে পরীক্ষা করেছিল। 

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি বোর্ড
বিষয়শ্রেণী:১৯৭২-এ প্রতিষ্ঠিত সরকারি সংস্থা
বিষয়শ্রেণী:তুলা শিল্প
বিষয়শ্রেণী:বাংলাদেশ ভিত্তিক বাণিজ্য সমিতি
হিমধস

যখন তুষারাবৃত উঁচু পর্বতের কোনও দুর্বল তুষারস্তরের উপর বসে থাকা একটি সুসংবদ্ধ তুষারস্তুপ (snow pack) বা তুষারাবরণ (snow cover) ভেঙে খাড়া ঢাল বেয়ে দ্রুত পিছলে নেমে আসে, তখন সেই ঘটনাকে **হিমধস** ( বা Snowslide) বলে। হিমধসের সমার্থক কিছু পরিভাষা হল **হিমানীসম্পাত**, **হিমানীসম্প্রপাত**, **হিমস্খলন**, ইত্যাদি। একবার শুরু হবার পরে সাধারণত হিমধসের বেগ দ্রুত বৃদ্ধি পেতে থাকে এবং এর ভর ও আয়তন বৃদ্ধি পেতে থাকে।

হিমধস সাধারণত একই পার্বত্য এলাকায় একই পথে বারংবার ঘটে, যাকে হিমধস পথ (Avalanche path) বলা হয়। গড়ে যতটুকু সময় পরপর একই পথে হিমধস ঘটে, তাকে পুনরাগমন বিরতি (Return interval) বলে। হিমধস পথটি তিনটি অংশ নিয়ে গঠিত -- নিষ্ক্রান্তি অঞ্চল (Release zone), পথ (track) এবং অবক্ষেপণ অঞ্চল (Deposition zone)।

হিমধস সাধারণত পার্বত্য অঞ্চলে শীতকালে বা বসন্তকালে হয়ে থাকলেও হিমবাহের চলনের কারণে বছরের যেকোনও সময়েই এটি ঘটতে পারে। মূলত মাধ্যাকর্ষণের কারণে হিমধসের সৃষ্টি হলেও এর পেছনে আরও কারণ থাকতে পারে। পর্বতে তুষারপাতের কারণে উপরের তুষারস্তরের ওজন বৃদ্ধি, কিংবা কোনও বিশেষ কাঠামোগত কারণে তুষারের ভেতরের ভারবহন ক্ষমতা হ্রাস পাওয়া, ইত্যাদি হিমধসের পেছনের মূল কারণ হতে পারে। সাধারণত কোনও তুষারঝড়ে ১ ফুট বা তার বেশি পুরু তুষারপাত হলে তার ঠিক ২৪ ঘণ্টার মধ্যে হিমধসের সম্ভাবনা বেশি থাকে। তুষারের দ্রুত স্তুপীভবনের ফলে তার নিচের জমাট হিমখণ্ডের উপর চাপ অতিরিক্ত বৃদ্ধি পায় এবং এর ফলে হিমখণ্ডের নিচের একটি দুর্বল স্তরে ফাটল ধরে। হিমখণ্ডের স্তরগুলি সারা শীতকাল ধরে একের পর এক সৃষ্টি হয়; একটি স্তর আরেকটি স্তরের সাথে কীভাবে আবদ্ধ থাকে, সেটিই নির্ধারণ করে কোন্‌ স্তরটি দুর্বল হবে ও ভেঙে যাবে।

পার্বত্য অঞ্চলে হিমধস একটি প্রাকৃতিক দুর্যোগ হিসেবে গণ্য হয় কেননা এতে বিপুল পরিমাণ ভরবিশিষ্ট তুষার অত্যন্ত দ্রুতবেগে ধাবিত হয় এবং এর পথের উপরে পড়ে এমন সবকিছু ধ্বংস করে দিতে পারে। সেইসাথে মানুষ ও অন্যান্য প্রাণী বরফের নিচে চাপা পড়ে ও আটকা পড়ে মারা যেতে পারে। হিমধসে আটকা পড়ে গেলে হিমখণ্ড বা হিমস্তুপ থেকে যত তাড়াতাড়ি সম্ভব সরে যেতে হয়। কিন্তু বেশির ভাগ ক্ষেত্রেই এটি সম্ভব হয় না। তাই স্কিকারী বা স্নোবোর্ডকারীরা সরাসরি নিচের দিকে দ্রুত ধাবিত হয়ে পরে ডানে বা বামে সরে যেতে পারে। স্নোমোবিল চালকেরা মোটরের গতি বাড়িয়ে বিপদ থেকে রক্ষা পেতে পারে। যদি এর পরেও মুক্তি না পাওয়া যায়, তাহলে কোন শক্ত গাছকে আকড়ে ধরতে হয়। গাছ না থাকলে জোরে সাঁতার কাটতে হয়, কেননা মানুষের শরীর হিমধসের চেয়ে তিন গুণ ভারী এবং খুব সহজেই ডুবে যেতে পারে। হিমধস একবার থেমে গেলে এটি কংক্রিটের মতো শক্ত হয়ে জমাট বেঁধে যায়, তাই একবার হিমধসের ভেতরে আটকা পড়ে গেলে আর বের হবার উপায় নেই। যদি ১৫ মিনিটের মধ্যে খুঁড়ে বের করা হয়, তাহলে বেঁচে থাকার সম্ভাবনা প্রায় ৯৩%। কিন্তু ৪৫ মিনিটের পরে বেঁচে থাকার সম্ভাবনা খুব কম, মাত্র ২০ থেকে ৩০%। ২ ঘণ্টা পরে খুবই কম লোক বেঁচে থাকে।

ইউরোপে ও উত্তর আমেরিকাতে হিমধসের বিপদ বা ঝুঁকি নির্দেশকারী স্কেল বা মাপনী আছে, যেগুলি পর্বতারোহীদেরকে সতর্ক করতে সাহায্য করে।

## তথ্যসূত্র

## আরও দেখুন
* ভূমিধস

বিষয়শ্রেণী:প্রাকৃতিক দুর্যোগ
বিষয়শ্রেণী:দুর্ঘটনা
বিষয়শ্রেণী:বিপজ্জনক আবহাওয়া
রবার্ট হেইন্স

**রবার্ট ক্রিস্টোফার হেইন্স** (; জন্ম: ২ নভেম্বর, ১৯৬৪) জ্যামাইকার কিংস্টনে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯১ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ লেগ ব্রেক বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করেছেন **রবার্ট হেইন্স**।

## খেলোয়াড়ী জীবন
১৯৮১-৮২ মৌসুম থেকে ১৯৯৪-৯৫ মৌসুম পর্যন্ত রবার্ট হেইন্সের প্রথম-শ্রেণীর খেলোয়াড়ী জীবন চলমান ছিল। জ্যামাইকার কার্যকরী লেগ স্পিনার হিসেবে রবার্ট হেইন্সের সুনাম রয়েছে। ঘরোয়া ক্রিকেটে দূর্দান্ত খেলেছিলেন। তবে, অংশগ্রহণকৃত আটটি ওডিআইয়ে তেমন কোন দর্শনীয় ক্রীড়াশৈলী প্রদর্শন করতে পারেননি।

সমগ্র খেলোয়াড়ী জীবনে আটটিমাত্র ওডিআই খেলার সুযোগ পেয়েছিলেন তিনি। কোন টেস্টে অংশগ্রহণের সুযোগ পাননি। ১৭ অক্টোবর, ১৯৮৯ তারিখে শারজায় পাকিস্তানের বিপক্ষে একদিনের আন্তর্জাতিকে অভিষেক পর্ব সম্পন্ন হয় রবার্ট হেইন্সের। ১৮ ডিসেম্বর, ১৯৯১ সিডনিতে তারিখে স্বাগতিক অস্ট্রেলিয়ার বিপক্ষে সর্বশেষ ওডিআইয়ে অংশ নেন।

## অবসর
ক্রিকেট খেলা থেকে অবসর গ্রহণের পর ১৯৯৯ থেকে ২০০৬ সময়কালে জ্যামাইকার কোচের দায়িত্বে ছিলেন। ২০০৪-০৫ মৌসুমে দলটিকে ক্যারিব বিয়ার কাপে সুন্দরভাবে পরিচালনা করেন। কিন্তু, পরবর্তী মৌসুমে দলটি পয়েন্ট তালিকার নিচেরদিকে অবস্থান করলে দায়িত্বভার পরিত্যাগ করতে হয়। এরপর জুলাই, ২০০৮ সালে জাতীয় দল নির্বাচকমণ্ডলীতে ক্লাইড বাটসের নেতৃত্বে সদস্যরূপে মনোনীত হন।

## তথ্যসূত্র

## আরও দেখুন
* ডেসমন্ড হেইন্স
* কিথ আর্থারটন
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:জামাইকার ক্রিকেটার
বিষয়শ্রেণী:ওয়েস্ট ইন্ডিজ ক্রিকেট দল নির্বাচক
বিষয়শ্রেণী:কিংস্টনের ক্রীড়াবিদ
দবির সাহেবের সংসার

***দবির সাহেবের সংসার*** হচ্ছে ২০১৪ সালে বাংলাদেশে মুক্তিপ্রাপ্ত একটি বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন জাকির হোসেন রাজু ও জাজ মাল্টিমিডিয়ার ব্যানারে প্রযোজনা করেছেন শীষ মনোয়ার। এতে মুখ্য ভূমিকায় অভিনয় করেছেন বাপ্পি চৌধুরী, মাহিয়া মাহি, আসিফ ইমরোজ, আলীরাজ, আলেকজান্ডার বো সহ আরোও অনেকে। এটি মুক্তি পায় ২০১৪ সালের ৪ এপ্রিল। চলচ্চিত্রটিতে বিশেষ ভূমিকায় অভিনয় করেছেন শাকিব খান।

## কাহিনি
চলচ্চিত্রটির গল্প দবির সাহেকে (আলীরাজ) ঘিরে, যিনি তার দ্বিতীয় মেয়েকে (মাহিয়া মাহী) শৈশবে হারিয়ে ফেলেন। এদিকে, তিনি কুদ্দুস (বাপ্পি চৌধুরী) ও কুতুব (আসিফ ইমরোজ) নামে দুই কর্মচারী রাখেন, তার মেয়েকে খুঁজে বের করতে।

## অভিনয়
* মাহিয়া মাহি - চুমকি/ডেইজি/প্রতিক্ষা, দবির সাহেবের মেয়ে
* বাপ্পি চৌধুরী - কুদ্দুস
* আসিফ ইমরোজ - কুতুব
* আলীরাজ - গুলজার
* আলেকজান্ডার বো - খলনায়ক
* শাকিব খান - বিশেষ উপস্থিতি

## আরও দেখুন
* আমার প্রাণের প্রিয়া

## তথ্যসূত্র

বিষয়শ্রেণী:বাংলাদেশী চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:জাকির হোসেন রাজু পরিচালিত চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
কাজী মিসবাহুন নাহার

**ডাঃ কাজী মিসবাহুন নাহার** হলেন বাংলাদেশের একজন চিকিৎসক ও অভিনেত্রী। নাট্যাঙ্গনে, বিশেষতঃ বাংলাদেশের মঞ্চনাটকের জগতে তিনি ***কাজী তামান্না*** নামেই অধিক পরিচিতি। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

## জন্ম ও পরিচিতি
প্রখ্যাত সাংবাদিক কাজী মোহাম্মদ ইদ্রিস তার পিতা এবং সমাজকর্মী কাজী আজিজা ইদ্রিস তার মাতা।

## কর্মজীবন
চিকিৎসক সেবার সাথে জড়িত কাজী তামান্না বাংলাদেশের স্বাধীনতা যুদ্ধের সময় সেবা-সুশুশ্রা করেছেন মুক্তিযোদ্ধাদের।

নাট্যদল থিয়েটারের সাথে জড়িত তামান্না ‘৬৯-এর গণআন্দোলনের সময় বাংলা একাডমি প্রাঙ্গণে প্রথমবারের মতো মঞ্চায়িত রবীন্দ্রনাথ ঠাকুরের ‘রক্তকরবী’ নাটকের ‘নন্দিনী’ চরিত্রে অভিনয় করেন।

## পুরস্কার ও সম্মাননা
বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশী অভিনেত্রী
রজতশুভ্র মজুমদার

**রজতশুভ্র মজুমদার** একজন ভারতীয় কবি, কথাসাহিত্যিক ও প্রবন্ধকার। তার লেখা প্রথম কবিতা প্রকাশিত হয় ১৯৯৯ সালে এবং তার প্রথম কবিতার বই বা কাব্যগ্রন্থ হল *হলুদ কাগজে তৈরি*, যা ২০০২ সালে কবিতা "পাক্ষিক" থেকে প্রকাশিত হয়। তিনি ২০টি বই লিখেছেন ও ৬টি বই সম্পাদনা করেছেন।

## প্রাথমিক জীবন
রজতশুভ্র মজুমদারের জন্ম অবিভক্ত বর্ধমান জেলার কেতুগ্রামে (অধুনা পূর্ব বর্ধমান জেলা) ও তিনি সেখানেই শৈশব কাটিয়েছিলেন। বর্তমানে তিনি শান্তিনিকেতনে বসবাস করছেন। তার পিতা প্রশান্ত কুমার মজুমদার স্যার আশুতোষ মেমোরিয়াল ইনস্টিটিউশনের ইতিহাসের শিক্ষক ছিলেন। রজতশুভ্র মজুমদার বর্ধমান রাজ কলেজ থেকে ইংরেজি সাহিত্যে সাম্মানিকসহ স্নাতক ও বর্ধমান বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি লাভ করেন।

## কর্মজীবন
১৯৯৯ সালে সবুজ পত্র *সোনার তরী*র শারদ সংখ্যায় প্রকাশিত একটি ছোট্ট কবিতা মাধ্যমে কবি হিসাবে অত্মপ্রকাশ ঘটে রজতশুভ্র মজুমদারের। ২০০২ সালে তার লেখা *হলুদ কাগজে তৈরি* কাব্যগ্রন্থ কবিতা পাক্ষিকে এবং *হলুদ বেনারসির গন্ধ* নামে একটি পত্রিকাতে প্রকাশিত হয়। তার লেখা উল্লেখযোগ্য কাব্যগ্রন্থগুলি হল- *অনিঃশেষ ফুলজন্ম* (২০০৪- কবিতা), *কবরী বাঁধি আর খুলি* (২০০৫- সপ্ততর্ষী), *রাধা যাবেই যমুনায়*।

দেশ পত্রিকার নিয়মিত লেখক রজতশুভ্র মজুমদার কবিতার পাশাপাশি গদ্য সাহিত্যেও সমান সফল। তার প্রথম গদ্যগ্রন্থ 'সামান্য লেখা' ২০১২ সালে *পুনশ্চ* পত্রিকাতে প্রকাশিত হয়। গদ্যগ্রন্থটির ভূমিকা লিখেছিলেন প্রখ্যাত সাহিত্যিক নবনীতা দেবসেন। ২০১৩ সালে তার লেখা *সাগরপারের সাহিত্য* নামে একটি বই "সোপান" থেকে প্রকাশিত হয়। ২০১৫ *নতুন গল্প ২৫* নামে আরও এক্তি বই প্রকাশিত হয় "অভিযান" প্রকাশনী থেকে।

## গ্রন্থ তালিকা
### কবিতাগ্রন্থ
* *হলুদ কাগজে তৈরি* (২০০২)
* *হলুদ বেনারসির গন্ধ* (২০০২)
* *অনিঃশেষ ফুলজন্ম* (২০০৪)
* *কবরী বাঁধি আর খুলি* (২০০৫)
* *রাধা যাবেই যমুনায়* (২০০৮)
* *বিদ্যুৎ-উদ্ভাসে* (২০০৯)
* *জলের আলপনা* (২০১৩)
* *একশো প্রেমের কবিতা* (২০১৬)
* *বাড়ি ভালবাসাগ্রাম* (২০১৯)
* *এই মোহভার, এত মায়াটান* (২০২২)
### গল্প/উপন্যাসগ্রন্থ
* *নতুন গল্প ২৫* (২০১৫)
* *ভালোবাসায় ভোলাব* (২০১৯)
* *পানকৌড়ি ও অন্যান্য গল্প* (২০১৯)
* *চাঁদের আলোর দেশে* (২০২১)
* *প্রেমের গল্প* (২০২৩)
* *এক ডজন রহস্য গল্প* (২০২৩)
* *বাঘের সঙ্গে সেলফি ও অন্যান্য গল্প* (২০২৩)
### প্রবন্ধগ্রন্থ
* *সামান্য লেখা* (২০১২)
* *সাগরপারের সাহিত্য* (২০১৩)
* *স্বপ্নভঙ্গের বিশ্বভারতী* (২০২২)
### সম্পাদিত গ্রন্থ
* *আলেয়া বেগমের গান* (২০০৭)
* *বিশ্বভারতী ও তার ভবিষ্যৎ* (২০০৯)
* *দূরের মাটি কাছের কণ্ঠস্বর* (২০১০)
* *অভীপ্সিত রবীন্দ্রনাথ* (২০১২)
* *স্বামী বিবেকানন্দ : সার্ধশতবর্ষের আলোয়* (২০১৩)
* *মোহে নির্মোহে স্বামীজি* (২০১৪ )

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:বাঙালি লেখক
বিষয়শ্রেণী:ভারতীয় কবি
শ্রী জ্ঞানেন্দ্র নারায়ণ রায়ের জমিদার বাড়ি

**শ্রী জ্ঞানেন্দ্র নারায়ণ রায়ের জমিদার বাড়ি** বাংলাদেশের  রংপুর জেলার পীরগাছা উপজেলায় অবস্থিত এক ঐতিহাসিক জমিদার বাড়ি।

## ইতিহাস
শ্রী জ্ঞানেন্দ্র নারায়ণ রায় জমিদার বাড়ি পীরগাছা শহরে অবস্থিত। উপজেলা সদর দপ্তরের পূর্বে ফায়ার সার্ভিস সংলগ্নে এই জমিদার বাড়িটি অবস্থিত। স্থানীয় লোকজনের কাছে রাজবাড়ি নামেই পরিচিত। প্রায় ৭৫০ একর জমি নিয়ে এই রাজবাড়ি'টির অবস্থান। রাজবাড়ি'কে ঘিরে এখানে একটি বড় বাজার হয়েছে, স্থানীয় লোকজন এটাকে পাকারমাথা বাজার নামে চিনে থাকে। রাজবাড়ি'টির জমিদার শ্রী জ্ঞানেন্দ্র নারায়ণ রায় দেশ বিভাক্তির সময় কলকাতায় চলে যায় সেই থেকে পরিত্যক্ত হিসাবে অযত্নে পরে আছে এই জমিদার বাড়িটি।

## অবকাঠামো

## বর্তমান অবস্থা

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:রংপুর জেলার দর্শনীয় স্থান
বিষয়শ্রেণী:বাংলাদেশের প্রাসাদ
বিষয়শ্রেণী:বাংলাদেশের স্থাপত্য
বিষয়শ্রেণী:রংপুর জেলার প্রত্নতাত্ত্বিক স্থাপনা